cyanic-selkie/wikianc huggingface dataset:
Kang Kwang-bae
Kang har tidligere også deltatt i aking og skeleton og har konkurrert siden 1995. Han har deltatt i tre vinter-OL tidligere, Nagano 1998, Salt Lake City 2002 og i Torino 2006.
Kang var den sørkoreanske flaggbæreren under åpningsseremonien til Vancouver-OL.
Rikspartidagene
Ordet 'dag', på tysk Tag, i 'rikspartidag' betyr «forhandlingsmøte» eller «(lovgivende) forsamling», på samme måte som for eksempel i riksdag.
Historikk
Den første Rikspartidagen ble gjennomført i München i januar 1923. På grunn av de mislykkede ølkjellerkuppet 8. november 1923 med påfølgende taleforbud ble det neste Rikspartidagsmøtet først gjennomført i 1926 og da i Weimar. I 1927 og 1929 ble møtene lagt til Nürnberg etter initiativ fra den sympatisk innstilte lokale politisjefen Heinrich Gareis. Nürnberg var også hovedstaden i Franken, området til gauleiter og anti-semitt Julius Streicher.
I 1930 og 1931 ble møtene forhindret av den sosialliberale regjeringen i datidens Weimarrepublikk og i 1932 manglet partiet midler til å gjennomføre arrangementet.
Rikspartidagsbyen
I 1935 ble det opprettet en egen organisasjon, Zweckverband reichsparteitag Nürnberg, som skulle stå for gjennomføring av arrangementene og vedlikehold av arrangementsstedene. Organisasjonen skulle lede arbeidet med opprustning av områdene.
Et elleve kvadratkilometer stort område sørøst i byen ble utpekt som område for de store parti-arrangementene. Her ville Hitler og hans arkitekt Albert Speer bygge «en tempelby for bevegelsen». «Byen» skulle inneholde kongressbygninger, store felter for oppstilling og marsjering samt gigantiske veier som skulle binde de ulike arrangementene sammen. «Byen» ble ikke ferdigstilt på grunn av Tysklands angrep på Polen i september 1939.
Arrangementets innhold
Innholdet i arrangementene varierte fra år til år og arrangementene og omfanget av arrangementene økte gradvis utover 30. tallet. Felles for arrangementene var – i tillegg til de store massemønstringene – at de ulike grupper og avdelinger innen den nasjonalsosialistiske organisasjonen hadde sine egne punkter på agendaen. Det ble også arrangert egne idrettsarrangementer under dagene.
Oppslutning
Det første arrangementet i 1923 skal ha hatt 7000 deltakere ifølge datidens lokale myndigheter. På Weimar-arrangementet i 1926 skal det ha deltatt 30 000 mennesker. I den offisielle boken fra partidagene i Nürnberg i 1927 estimerer man et antall på om lag 100 000 deltakere. Da det andre møtet som ble avholdt i Nürnberg (4. Rikspartimøte) i 1929 deltok 150 000 mennesker. Etter den nasjonalsosialistiske maktovertakelsen og etter at partidagene ble mer strømlinjeformet samlet dagene opp mot en halv million mennesker.
Arrangementområdet
De store massearrangementene under Rikspartidagene ble gjennomført på et eget område i den sørøstlige delen av Nürnberg. Arrangementområdet ble gradvis oppgradert etter at Hitler i 1933 erklærte Nürnberg som offisiell by for rikspartidagene.
I tillegg holdt NSDAP arrangementer i selve Nürnberg sentrum:
Sven Utterström
Sven «Uttern» Utterström (født 16. mai 1901, død 7. mai 1979) var en svensk langrennsløper. Han var i mange år blant Sveriges fremste langrennsløpere, og utkjempet tallrike dueller med landsmannen Per-Erik Hedlund. I 1925 delte disse løperne seieren i Vasaloppet.
Villahermosa
Villahermosa er hovedstad i den meksikanske delstaten Tabasco. Stedet ble grunnlagt den 24. juni 1564 under navnet «Villa Carmona», skiftet navn til «Villa Hermosa de San Juan Bautista» i 1598. I 1826 fikk byen navnet San Juan Bautista (Døperen, San Juan). Byens navn ble endret til Villahermosa i 1915. I 2005 var innbyggertallet omtrent 550,000. Byen var primært en jordbrukskommune helt frem til 1990-tallet, da oljefunn førte til stor industriell og kommersiell utvikling.
Sven Utterström
Sven Utterström ble tildelt Svenska Dagbladets gullmedalje i 1929.
Grefsensetra
Grefsensetra, Grefsenkollveien 20, var i mange år et populært utfarts- og serveringssted. Tidligere var det en husmannsplass her under Østre Grefsen gård som ble kalt «Fjellstua». Bygningen lå der hvor Grefsenseteren Boligsameie ligger i dag. Stedet ble nedlagt på begynnelsen av 1980-tallet og brant ned til grunnen natt til 1. januar 1988.
The Beatles Christmas Album
The Beatles Christmas Album (Apple SBC 100), eller i UK From Then To Us (Apple LYN 2154), utkom som fanklubbutgivelse 18. desember 1970. Etter innspillingen av Abbey Road var det ikke mulig å samle «The Fab Four» om nye prosjekter som assosierte dem med gruppa. Dermed ble det bestemt at plateselskapet kunne samle alle de tidligere års julehilsener til Beatlesfanklubbene i USA og Storbritannia, som kun hadde vært på flexiplater med elendig lyd på en ordinær LP-plate..
The Official Beatles Fan Club
Fra enkle hilsener og tradisjonelle julesanger («Good King Wenceslas», «Rudolph the Red-nosed Reinder» og «Jingle Bells»), barnesanger («Happy Birthday», «Can You Wash Your Father's Shirt» og «Jack McCreggor») og parodier på egne komposisjoner («Yesterday»), kom The Beatles i 1966 og 1967 til selv å lage spesielle refrengaktige julesanger, sketsjer og dramatiseringer. De siste to årene, 1968 og 1969 laget de hver sine hilsener opplesing av små historier.For 1968 tok George med seg den amerikanske komikeren og ukulelespilleren Tiny Tim med på sin seksjon. Slik lyder Johns innslag i 1968. Once upon a time there were two Balloons called jock and Yono. They were stricktly in love bound to happen in a million years. They were together, man. Unfortunatimetable they seemed to have previous experience, which kept calling them one way or another. You know how it is. But they battled on against overwhelming oddities, including some of their beast friends, being n love they cloung together even more, man, but some of the poisonessmonster of outrated buslodedshitthrowers did stick slightly and they occasionally had to resort to the drycleaners. Luckily this did not kill them and they weren't banned from the Olympic Games. They lived opefully ever after, and who could blame them?
Bootlegutgivelser
De ordinære fanklubbutgivelsene var ikke gjort spesielt godt kjent, men albumet var faktisk tilgjengelig fra fanklubborganisasjonene helt til disse ble oppløst i 1972. Senere har albumet utkommet som piratplater. I Norge solgtes blant annet en bootlegutgivelse som var en nøyaktig kopi av den amerikanske utgivelsen, fra plateetiketten med det kjente eplet til selve omslaget.
Andre selskaper laget sin egen vri gjennom å skape inntrykk av at utgivelsen var legitim ved å gi albumet ny tittel og annerledes omslag:
Da Richy Records i 1983 annonserte en gjenutgivelse av Happy Michaelmas, og forsøkte å referere til denne som en lovlig utgivelse, brakte Apple Records og EMI saken inn for retten. EMI vant på alle punker da saken kom opp i 1984.
Albert Helgerud
Petter Albert Thorvaldsen Helgerud (født 16. september 1876 i Svelvik, død 25. juni 1954 samme sted) var en norsk rifleskytter som var aktiv på begynnelsen av 1900-tallet. Han tok hele seks olympiske medaljer.
Johan Brun
Brun hadde flere utstillinger og ga ut flere bøker. Blant annet ga han i 2003 ut boka Våre bruer på oppdrag fra Statens vegvesen. Som pensjonist viet han seg til landskapsfotografiet. Han var også engasjert i å registrere gamle foto i Buskerud.
Brun bodde i Lier. Han var far til fotografene Agnete Brun i Dagbladet og Morten Brun, freelance.
Werner Kaessmann
Werner Kaessmann (født 12. juli 1947 i Unna), tysk landhockeyspiller som deltok i de olympiske leker 1972 i München og 1976 i Montréal.
Kaessmann ble olympisk mester i landhockey under Sommer-OL 1972 i München. Han var med på det tyske laget som vant landhockeyturneringen. I semifinalen slo de Nederland med 3-0 og i finalen vant de over Pakistan med 1-0.
Torvald Kibsgaard
Liv og virke
Kibsgaard kom fra Dønna. I ungdomsårene var han fisker, men fra han var 19 år arbeidet han på «Kong Alf» i Nordsjøfart. Da andre verdenskrig brøt ut, var han mannskap ombord på M/T «William Strachan». Høsten 1941 ble han syk og måtte på sykehus i Manila på Filippinene, som da var kontrollert av USA. Etter at Japan hadde invadert Filippinene, ble han tatt som krigsfange på øya Corregidor i Manilabukten 6. mai 1942. Krigsfangenskapet startet i Billibid-fengslet i Manila, senere i fangeleiren på Cabanatuan. Han ble sendt til Japan i oktober 1944. Da atombomben ble sprengt over Nagasaki 9. august 1945, var Kibsgaard i fangeleiren Fukuoka 17 ved byen Ōmuta, like utenfor Nagasaki. 15. september ble fangene sluppet fri. Etter et opphold i USA, blant annet som kvartermester om bord i USAT «Henry Weigel», kom han tilbake til Norge og Sandnessjøen i 1946.
Etter krigen tok Kibsgaard utdannelse som maler og fikk håndverksbrev som malermester i 1952. Han var aktiv i politikken i over 40 år, og ordfører i Alstahaug i to perioder. Han drev sin egen malerforretning i Sandnessjøen frem til midten av 1970-årene ved siden av sine politiske verv.
Kibsgaard ble i 1990 tildelt Kongens fortjenstmedalje i gull.
Dvergtistel
Dvergtistel (Cirsium acaulon) er en plante i kurvplantefamilien, som er meget sjelden i Norge.
Den ble første gang funnet i Norge i 1847, på Ulvøya i Oslo i 1847. Det er idag fortsatt den eneste kjente forekomsten av dvergtistel i Norge (bortsett fra et tilfeldig ballastfunn), og her vokser den i en privat hage. Området er nå totalfredet. I tillegg er denne forekomsten også regnet som verdens nordligste forekomst av arten. Dvergtistel står oppført på Norsk rødliste for arter som kritisk truet.
Etter 2. verdenskrig var dvergtistelen regnet som utryddet, men den ble gjenoppdaget på Ulvøya i 1982. Den trues i dag av både økt utbygging, gjengroing og konkurranse fra rosebusker. Det ble i 1998 innsamlet frø fra disse plantene på Ulvøya som en sikkerhet i tilfelle den skulle forsvinne. Dvergtistel er i et forsøk på å redde den nylig introdusert til naboøya, Padda naturreservat.
Botanisk hage i Oslo har idag et eksemplar av dvergtistel i Osloryggen, et anlegg som ble anlagt til Oslo bys 1000-årsjubileum i år 2000.
Rødlistevurdering
Generasjonstida er satt til 10 år, dvs. en vurderingsperiode på 30 år. Uten nye funn på over 160 år, regner Artsdatabanken ikke med noe mørketall. Da arten ble funnet hadde Ulvøya kalkfuruskog og kalktørrbakker. Senere er den blitt omfattende nedbygd, men arten står fortsatt igjen med noen få planter på tørreng på kalkgrunn i en privat hage. Den blir tatt vare på av eieren og er fredet. Dvergtistel ble utplantet på øya Padda i Oslo (Bjureke & Bredesen 2005), men bare to av seks individer overlevde første utplanting. Senere utplanting har overlevd med noen flere planter fram til 2013 (se Artsobservasjoner). Botanisk hage i Oslo har dvergtistel fra Ulvøya i kultur som 'ex situ' bevaring. Arten omtales av Fægri & Danielsen (1996). Dvergtistel er europeisk med hovedtyngden i Mellom-Europa. Dvergtistel vurderes som kritisk truet (CR) fordi den bare forekommer i naturnær vegetasjon med en meget liten populasjon, på mellom 1 og 10 individer, i et boligområde der den nok er fredet, men kan forsvinne ved en utilsiktet negativ hending, eller bare ved stokastisk variasjon i bestanden.
Gullstøvelen
Gullstøvelen er æresbevisningen som gis til toppscoreren i en fotballturnering. Benevnelsen brukes oftest i forbindelse med VM i fotball.
UEFAs Gullstøvel
UEFA deler også ut Gullstøvelen til den spilleren som i Europa har gjort flest mål. Tidligere ble æresbevisningen gitt uavhengig av liga, men etter sesongen 1996–1997 brukes et vektet system. 2007 ble Gullstøvelen tildelt Francesco Totti, som etterfulgte landsmannen Luca Toni.
Michael Krause
Michael Krause (født 24. juli 1946 i Magdeburg) er en tysk tidligere landhockeyspiller som deltok i de olympiske leker 1968 i Mexico by, 1972 i München og 1976 i Montréal.
Krause ble olympisk mester i landhockey under Sommer-OL 1972 i München. Han var med på det tyske laget som vant landhockeyturneringen. I semifinalen slo de Nederland med 3–0 og i finalen vant de over Pakistan med 1–0.
Marconi
Guglielmo Marconi (1874–1937) var en italiensk radio-pioner.
Marconi kan også referere til
Schloss Esterházy (Eisenstadt)
Schloss Esterházy er et slott i Eisenstadt i Østerrike. Det ble opprinnelig oppført på slutten av 1200-tallet, og kom i familien Esterhazys eie i 1622. Slottet eies idag indirekte, gjennom stiftelser, av prinsesse Melinda Esterházy. Esterházy-familien hadde Joseph Haydn som kapellmester, og det arrangeres jevnlig konserter i den kjente Haydn-salen i slottet.
MS «Wilson Gdansk»
MS «Wilson Gdansk» er et lasteskip bygget i 1993 ved Slovenské Lodenice som byggenummer 2916.
Ved levering fikk skipet navnet MS «Sea Princess», senere skiftet det navn til MS «Rugen» og deretter MS «Carrier». Det fikk sitt nåværende navn i 2005 da det ble kjøpt av det norske rederiet Wilson. Skipet er registrert på Barbados med Bridgetown som hjemmehavn.
Pyrrhon
Pyrrhon (gresk: Πύρρων, Pyrrōn, født ca. 360 f.Kr., død ca. 270 f.Kr.) var en gresk filosof i antikken. Han er kjent som en student av indisk filosofi og er blitt kreditert som den første greske skeptiske filosof, og inspirerte en egen retning kalt for pyrrhonisk skeptisisme. Sistnevnte ble grunnlagt av Ainesidemos fra Knossos (Kreta) på 100-tallet f.Kr. Pyrrhon var med som deltaker på Aleksander den stores invasjon av nordlige India i tiden 327-234 f.Kr. og møtte indiske asketer og antagelig buddhister. Innsikt og innflytelse fra disse møtene tok han med seg hjem og introduserte i Hellas. Hans skeptiske filosofi synes modellert av tilsvarende indiske, skeptiske filosofistrømninger og tradisjoner.
Liv og virke
Pyrrhon kom fra byen Elis på Peloponnes. Diogenes Laertios siterte Apollodoros fra Athen ved å hevde at Pyrrhon var først kunstmaler, og at bilder som han hadde malt ble utstilt i Gymnasion i Elis. Senere henga han seg til filosofi ved å lese verkene til Demokritos, og i henhold til Diogenes Laertios ble han kjent med filosofien og dialektikken i Megara gjennom Bryson fra Akhaia som var en elev av Stilpon.
Pyrrhon reiste, sammen med to andre filosofer, Anaksarkhos og Onesikritos, sammen med Aleksander den store på hans invasjon av India. Der kom de i kontakt med indiske asketiske religiøse, og som grekerne kalt for gymnosofister (gresk: γυμνοσοφισταί, gymnosophistai), «nakne filosofer». Diogenes slår fast at Pyrrhon fikk tankene om agnostisisme og avholdelse av bedømmelse fra hans reise til India. Han kan også ha vært i kontakt med magiere, her i betydningen tilhengere av zoroastrisme i Persia. Denne eksponering til østlig filosofi synes å ha inspirert ham til et liv av ensomhet og ettertanke. John Burnet, en av de første som undersøkte Pyrrhos innflytelse fra indisk filosofi, skrev at «Vi ser at de som kjente Pyrrho godt beskrev ham som en form for buddhistisk arhat (opplyst munk) og at det er utvilsomt slik vi burde betrakte ham. Han er heller en asket og kvietist.»
Etter at han kom tilbake til Elis levde han i fattige omstendigheter, men ble likevel høyt ansett av sine medborgere i fødebyen, også av athenerne som rådførte seg om han skulle få borgerskap. Pyrrhon skrev ingenting. Hans lære ble nedtegnet i de satiriske skriftene til hans elev Timon fra Fleios. Beklageligvis har disse tekstene i stor grad gått tapt. I dag er Pyrrhons tanker kjent hovedsakelig via legen og filosofen Sextus Empiricus (død 210 e.Kr.) og hans verk Pyrrhonismens grunntrekk (Πυῤῥώνειοι ὑποτυπώσεις, Pyrrhōneioi hypotypōseis). Herfra er filosofien pyrrhonisk skeptisisme etablert.
Kim Dong-hyun
Kim Dong-hyun (født 12. november 1987) er en sørkoreansk bobkjører som deltok på det sørkoreanske laget i bobsleigh under Vinter-OL 2010 i Vancouver i Canada i klassen for firerbob. Den sørkoreanske boben endte på 19.-plass.
Kaldåna kraftverk
Kaldåna kraftverk er et vannkraftverk ved Østabø i Suldal kommune i Rogaland.
Det er et elvekraftverk som utnytter et fall på 325 meter i Kaldåna.
Installert effekt er 2,5 MW fra en peltonturbin. Årsproduksjon er 8 GWh.
Kaldåna Kraft AS eies av Bekk og Strøm.
Riza Durmisi
Riza Durmisi (født 8. januar 1994) er en dansk fotballspiller som spiller for den spanske klubben, på lån fra den italienske klubben.
Hans bestefar Islam Durmisi flyktet fra Albania til Danmark i 1968.
Landslaget
Den 8. juni 2015 fikk han sin første landskamp for mot.
Han ble tatt ut i s bruttotropp til VM i fotball 2018 i Russland, men ble vraket da troppen ble kuttet fra 35 til 27.
Transcendent funksjon
En transcendent funksjon er en ikke-algebraisk matematisk funksjon. I motsetning til en algebraisk funksjon, tilfredsstiller ikke en transcendent funksjon en polynomisk ligning der koeffisientene selv er polynomer.
Eksempler på transcendente funksjoner er eksponentialfunksjoner, logaritmiske funksjoner og trigonometriske funksjoner (for eksempel ex, log x og sin x).
Progesteron
Progesteron er et C21 steroidhormon som er involvert i menstruasjonssyklusen, svangerskap (svangerskapsbevarende effekt) og embryogenese i menneske og andre arter. Progesteron tilhører en klasse hormoner som kalles progestagener og er det eneste naturlig forekommende menneskelige progestagen.
Progesteron må ikke forveksles med progestiner som er kunstig fremstilte progestagener.
Betzy Kofoed
Betzy Elisabeth Bianca Kofoed (født Betzy Elisabeth Bianca Schmidt 14. oktober 1855 i Kristiansand, Norge, død 23. januar 1923 i Skive, Danmark) var en norsk-dansk skuespiller.
Progesteron
Forskere har nylig oppdaget at bladene på valnøttreet inneholder progesteron. Tidligere trodde man at bare mennesker og dyr kunne danne dette hormonet.
Betzy Kofoed
Hun startet sin skuespillerkarriere som teaterskuespiller på forskjellige norske og senere københavnske teatre. Koefoed spilte i mer enn 70 stumfilmer i årene 1913-1919, utelukkende hos Nordisk Films Compagni. Hun var i slutten av femtiårene da hun filmdebuterte, men ble flittig anvendt i Lau Lauritzens sr.s komiske farser.
Progesteron
Kjemi
I likhet med andre steroider er progesteron bygget opp av fire sammenhengende sykliske hydrokarboner. Progesteron inneholder keton og aldehyd som funksjonelle grupper i tillegg til to metyl-grener. Det er som alle steroidhormoner på grunn av manglende polare funksjonelle grupper hydrofob.
Syntese
Progesteron syntetiseres som alle steroidhormoner fra pregnelon, et kolesterolderivat. Dette skjer i to steg: 3-hydroksy-gruppen omdannes til en keto-gruppe, og dobbeltbindingen flyttes fra C-5 til C-4.
Betzy Kofoed
Betzy Kofoed var datter av skuespillerne Ferdinand Vilhelm Schmidt og Ida Sophie Nordaas.
Ekteskap
Hun var gift første gang med skuespiller Carl Emil Petersen og andre gang med skuespiller og teaterdirektør Jens Kofoed.
Progesteron
Kilder
Progesteron dannes i binyrene, gonadene – særlig etter eggløsning i corpus luteum, i hjernen og under graviditet i morkaken. Hos mennesker ses økende mengder progesteron i løpet av graviditeten. I starten er kilden corupus luteum (det gule legeme) som fortsetter som har blitt "reddet" av humant choriogonadotropint hormon (hCG) fra embryoet, men etterhvert overtar placenta (morkaken). Placenta utnytter maternetlt kolesterol som substrat, og mesteparten av progesteronet går inn i morens sirkulasjon, men noe tas opp av fosteret og brukes som substrat for føtale kortikosteroider. Ved termin produseres omtrent 250 mg progesteron per døgn.
Orientering
Mellom start og mål skal man besøke et antall poster. Disse er utstyrt med postflagg, og blir plassert på detaljer i terrenget, som for eksempel stein, stup eller gjerder.
Rainer Seifert
Rainer Seifert (født 10. desember 1947 i Wiesbaden) er en tysk tidligere landhockeyspiller som deltok i de olympiske leker 1972 i München og 1976 i Montréal.
Orientering
På kartet er det inntegnet en løype hvor postene er tegnet inn som nummererte sirkler, som angir rekkefølgen postene må besøkes i, og sirklene er bundet sammen med linjer. En slik sirkel er tegnet rundt detaljen som skal bli funnet, og denne detaljen er også definert i postbeskrivelsen.
Rainer Seifert
Seifert ble olympisk mester i landhockey under Sommer-OL 1972 i München. Han var med på det tyske laget som vant landhockeyturneringen. I semifinalen slo de Nederland med 3-0 og i finalen vant de over Pakistan med 1-0.
Orientering
Historikk
Idretten oppstod i det svenske militæret på slutten av 1800-tallet. Det første sivile orienteringsløpet ble arrangert av IK Tjalve i 1897 i Nordmarka i Norge. I 1937 ble det første norgesmesterskapet arrangert, og 1. oktober 1945 ble Norges Orienteringsforbund stiftet. Det internasjonale orienteringsforbundet (IOF) ble stiftet i 1961, og verdensmesterskap er arrangert siden 1966.
Etymologi: Østvendt
Etymologisk er ordet «orientering» avledet fra fransk s'orienter (fra ca. 1727) «å peile (seg)», lit. «å vende mot øst». Det gammelfranske ordet orient (c. 11. århundre) betyr «øst», og kommer opprinnelig fra latinsk orientum; «stigende, den stigende sol, øst, del av himmelen der solen stiger». I betydningen «bestemme retning» er attestert fra 1842.
Orienteringskartet
I orientering brukes spesiallagde kart; detaljeringsgrad og utseende er bestemt i det internasjonale orienteringsforbundets kartnorm. Målestokken er normalt 1:15 000 eller 1:10 000, men flere og flere kart kommer med målestokk 1:5000. Ved noen anledninger brukes også kart i målestokken 1:7500. Ekvidistansen er 5 meter. (2,5 meter for kart i spesielt flatt terreng). Hvis vanlige høydekurver ikke er tilstrekkelig for å vise spesielt terreng, kan det brukes én stiplet hjelpekurve mellom de vanlige. På kartet er lett synlige detaljer og ledelinjer markert, i tillegg indikeres løpbarheten i terrenget med gultoner for åpne områder og grønntoner for bevokste områder. For sprintkart gjelder egen kartnorm, her er målestokken ofte 1:4000.
Orienteringskartet konstrueres fra flyfoto. Her blir høydekurver, vegetasjonsgrenser, stier og andre synlige detaljer tegnet inn. En synfarer tar med seg dette grunnlaget ut i skogen og besøker alle deler av terrenget. Grunnlagskartet blir justert og detaljer som ikke ble sett i flybildene tegnes inn. Synfarerens konseptkart vektoriseres i et spesialprogram, før det ferdige kartet trykkes med 5-fargetrykk på tykt papir. Utskrifter fra fargeskrivere benyttes ofte til trening, men er foreløpig ikke godkjent for konkurranser. På grunn av endringer i terreng og vegetasjon må orienteringskartene revideres ofte, kart eldre enn et par år brukes sjelden til større løp. I motsetning til andre topografiske kart er orienteringskartet konstruert med magnetisk nord opp. Sidekanter på kartet og nord-syd-linjer er også orientert etter lokalt magnetisk nord, slik at man kan orientere etter kompass uten å ta hensyn til eventuell misvisning.
Karttegn og kartfarger
I orientering benyttes IOFs kartnormer (https://web.archive.org/web/20110817102924/http://orienteering.org/resources/mapping/).
Karttegn er de forskjellige detaljene i naturen tegnet som et bestemt symbol på kartet.
Postbeskrivelse
Selv om postbeskrivelsen vanligvis er skrevet i klartekst i nybegynnerløyper, er postbeskrivelser i  viderekomne og avanserte løyper gitt som symboler i en tabell. For den uinnvidde, kan dette se ut som rene hieroglyfer, men systemet er ganske enkelt å mestre og er mer presist og kompakt enn tekstlige beskrivelser, og har den fordelen i å bli forstått over hele verden. Eksemplet vist her begynner med et par linjer som beskriver løpet. Den tredje linje viser først en klasse eller løype. Det andre feltet er løypelengden i (i kilometer eller meter), som alltid er målt som den korteste distanse en løper må bevege seg for å fullføre løpet. Med andre ord, i en rett linje unntatt når en hindring slik som en sjø eller forbudt område tvinger fram et avvik. Det tredje feltet er samlet stigning (helst bare for eliteklasser) målt langs en ideell rute (bestemt av løypelegger). De påfølgende linjer i postbeskrivelsen beskriver plassering av poster, og den siste linjen beskriver  adkomst til mål  fra siste post.
Postbeskrivelsens hensikt: Den skal beskrive terrengdetaljen, samt postskjermens plassering, for løperen, mer presist enn det som framgår av kartet. Koden gjør at løperen kan kontrollere at han er ved rett post. En post kan inngå i flere løyper samtidig, slik at postkoden vanligvis ikke korresponderer med postens rekkefølgenummer.
De enkelte poster:
Konkurranseprogram
Ultralangdistanse er de aller lengste løpene, løypelengden er gjerne rundt 25 kilometer for menn, mellom 15 og 20 for kvinner. Det arrangeres norgesmesterskap hvert år, men foreløpig er det ikke verdensmesterskap i ultralangdistanse. Løpene arrangeres ofte med fellesstart, da benyttes gafling for å hindre henging (at en løper følger etter en annen, uten å orientere selv). Et tradisjonsrikt ultralangdistanseløp i Norge er Blodslitet.
Langdistanse erstattet den klassiske distansen. Løypelengden er rundt 12-17 km for herrer og 7-12 km for kvinner. Herrene skal ha en vinnertid på rundt 90 minutter, mens damene skal helst vinne på rundt 80 minutter. Langdistanse er på programmet i VM, EM og NM.
Mellomdistanse er en lengre versjon av forgjengeren kortdistanse. Vinnertidene skal være 30-35 minutter, løypelengden blir 4-6 km for menn, 3-5 km for kvinner. En god mellomdistanseløype skal ha variasjoner i strekklengde, ha retningsforandringer og sette høye krav til kartlesning. Mellomdistansen er ofte sett på som den mest krevende distansen orienteringsteknisk. Micr-O er en tv-tilpasset versjon av mellomdistansen. På enkelte poster er det mange postflagg, dersom løperen tar feil, må det løpes en straffeunde. Micr-O under det nordiske mesterskapet i 2005 ble sendt på TV 2. I 2006 skulle Micr-O også inngått i mellomdistansen i VM i Danmark, men dette ble stoppet av manglende finansiering. Mellomdistanse er på programmet i VM, EM og NM.
Sprint eller kortdistanse, er en relativt ny øvelse, første NM i sprint ble arrangert i 2000, første VM i 2001. Vinnertidene i sprint skal være rundt 12-15 minutter. Sprinten kan både inneholde skogsterreng og mer urbant terreng som parker og bebygde områder. Park World Tour er en uoffisiell verdenscup i park-sprint, arrangert siden 1998. Sprint er på programmet i VM, EM og NM.
Nattorientering utøves i mørke, ved hjelp av en hodelykt. Postene er her markert med refleks eller en lyskilde. Løypelengdene ligger som regel mellom langdistanse og mellomdistanse. Det arrangeres NM i nattorientering, men ikke VM.
Stafett
I mesterskapene løpes stafettene med tre etapper, hver med vinnertid på i underkant av en time. For å spre løperne benyttes gafling. Gafling går ut på at løpere underveis på samme etappe må innom ulike poster. Selv om man på de ulike etappene har vært innom forskjellige poster, skal det alltid være slik at alle lagene totalt sett har løpt de samme strekkene. Stafett er på programmet i VM, EM og NM.
Sprintstafett er den nyeste øvelsen i orienteringssporten. Dette er en stafett med fire etapper med mixede lag. Begge kjønn danner laget som stilles opp etter formelen D-H-H-D. Hver etappe tar rundt 15 minutter å løpe, noe som gjør at sprintstafetten avgjøres på ca. én time. I likhet med individuell sprint bruker løperne sprintkart for å orientere seg og øvelsen arrangeres gjerne i bymiljø. Sprintstafett kom med på programmet i VM og NM i 2014, og ble med i EM i 2016.
Utøvere
Aktive norske
Tidligere aktive norske
Aktive utenlandske
Tidligere aktive utenlandske
Verdensmesterskap, arrangørsted og land
For resultater, se VM i orientering.
817 Annika
817 Annika er en hovedbelteasteroide og et medlem av asteroidefamilien Eunomia. Den ble oppdaga den 6. februar 1916 av Max Wolf fra Landessternwarte Heidelberg-Königstuhl i Heidelberg. Bakgrunnen for navnet er ikke kjent.
Norway Post
Norway Post er en engelskspråklig nettavis som skriver om Norge og norske forhold for et engelsklesende publikum, både i og utenfor Norges grenser. Avisa ble publisert første gang i 1999.
Ansvarlig redaktør er Rolleiv Solholm.
Hodejegerne
Hodejegerne kan sikte til:
Return of the Saint
Return of the Saint er en britisk krim- og eventyrserie som gikk på ITV fra 1978 til 1979. Serien handlet om velgjøreren Simon Templar som opererte både i England og Europa. Hovedrollen som Simon Templar ble spilt av Ian Ogilvy. Return of the Saint var en modernisert versjon av 60-talls-serien med Roger Moore. Begge var basert på Leslie Charteris' bøker om Helgenen. Charteris var også involvert på manussiden.
Deler av serien ble sendt på NRKs Detektimen fra 1979 til 1980. I Norge ble serien benevnt både som «Helgenen» og «Den nye Helgenen».
Om serien
Denne utgaven hadde arbeidstittelen Son of the Saint og Ogilvys karakter var opprinnelig tiltenkt å spille sønn av Simon Templar. Men dette ble endret like før innspillingen startet.
Know Your Enemy
Know Your Enemy er det sjette musikkalbumet av Manic Street Preachers, utgitt i 2001.
Bergen fallskjermklubb
Bergen Fallskjermklubb (BFSK) er en fallskjermklubb med base på Flesland flyplass, utenfor Bergen.
BFSK sitt første hopp ble gjort påsken 1971.
Klubben eier et Cessna 182 fra 1974 som bærer navnet Malvin. Dette flyet har registrering LN-DBY. Flyet fikk ny motor i 1999 og i 2009.
Albert Hill
Hill begynte idrettskarrieren som langdistanseløper. Allerede i 1910 vant han det britiske amatørmesterskapet over 4 engelske mil. Den begynnende karrieren ble avbrutt i 1914 på grunn av utbruddet av første verdenskrig. Etter krigen skjøt karrieren fart, men nå først og fremst som mellomdistanseløper. Under det britiske mesterskapet i 1919 vant han gull på distansene 880 yards og en mile. Til tross for denne seieren ble han ikke tatt ut til olympialaget, da uttakskomiteen anså ham med sine 31 år for å være for gammel. Først i 1920 besluttet man at han likevel skulle få delta i OL.
Like før utbruddet av andre verdenskrig emigrerte Hill til Canada, der han bodde frem til han døde i 1969.
Litauen under Kortbane-EM i svømming 2015
Litauen deltok under Kortbane-EM i svømming 2015 i Netanya i Israel fra 2. til 6. desember 2015 og tok en medalje.
Øyer stasjon
Øyer stasjon er en jernbanestasjon på Dovrebanen. Den ble åpnet 1894 da jernbanen ble forlenget fra Hamar til Tretten. Siden persontrafikken ble nedlagt i 1988, har den status som fjernstyrt kryssingsspor.
Peter Ricardus Møller
Peter Ricardus Møller (født 1792, død 1849) var en norsk kjøpmann og visekonsul til Danmark. Han var sønn av kjøpmann Hans Thiis Møller og far til kjøpmann Hans Thiis Møller.
Han tok sin handelsutdannelse sammen med broren i København, og vendte tilbake til Molde etter krigshandlingene i 1807. Der overtok han Moldegård (inkludert Bjørset) 19 år gammel, etter at faren var død 20. august 1811. Skipsrederiet han overtok utviklet han bare i beskjeden grad, men satset heller på lokal produksjon: sagbruk, mølle, reperbane, byens første brenneri, og en luefabrikk.
Han ble 18. oktober 1811 gift med Ingeborg Antonette Øwre, datter av byfogden. Sammen fikk de elleve barn. I 1817 fikk han bygget en slupp som han kalte «Selvstendigheden». Dette ble tolket som at han var republikaner.
Fra 1824 var han visekonsul til Danmark.
Museum of London Docklands
Museum of London Docklands er et museum på Londons østkant. Det forteller historien om elva Thames og havneområdet Docklands. Museet er en del av Museum of London Group.
Sentralt i museet er London havns samlinger og arkiver. Disse ble overført til Museum of London allerede i 1976.
I utstillingene presenteres Londons utvikling som havneby fra romertiden til vår egen tid. Museet bruker det siste i museumsteknologi til å formidle sitt budskap.
Det er gratis adgang til museet.
Swept Away (album)
Swept Away er Diana Ross sitt fjerde soloalbum på RCA, og ble utgitt den 13. september 1984. Albumet inneholdt bidrag fra låtskrivere som Lionel Richie, Ross, Bernard Edwards, Daryl Hall og Arthur Baker. Albumet solgte til gullplate i slutten av 1984, med salgstall på over 800 000.
Mottakelse
Albumet brakte Ross tilbake på toppen, etter at albumet Ross hadde solgt dårlig året før. «Missing You», en hyllest til den da avdøde Marvin Gaye, nådde 10.-plass på den amerikanske singel-listen og Ross sin siste amerikanske topp 10 hit, mens de to andre singlene «Swept Away» og Julio Iglesias duetten «All of You» nådde 19.-plass.
Albumet nådde 26.-plass på Billboard – listen, og sto som Ross sitt høyest plasserte album fram til I Love You nådde samme plass i 2007.
USA under Panamerikanske leker 1959
USA under Panamerikanske leker 1959. USA deltok i de tredje Panamerikanske leker som ble arrangert i Chicago mellom 27. august og 7. september 1959. De kom ble beste nasjon med etthundrefemten gull, sekstini sølv og femtito bronsemedaljer.
Eliteserien i ishockey for kvinner 2021/22
Eliteserien i ishockey for kvinner 2021/22, også kalt Bambusa-ligaen 2021/22 var den 17. sesongen i det øverste nivået i ishockey for kvinner i Norge.
Mike Brown (svømmer)
Mike Brown (født 5. mai 1984) er en canadisk svømmer.
Han representerte Canada under Sommer-OL 2004 i Athen.
Blandfordia
Blandfordia er en slekt av planter. De regnes til en egen familie, Blandfordiaceae i ordenen Asparagales. Gruppen har ikke fått noe norsk navn, og artene vokser ikke naturlig i den nordiske floraen. De fire artene har hengende, klokkeformede blomster og er utbredt i østlige Australia inkludert Tasmania.
Vredestein
Vredestein Banden B.V. er en produsent av dekk til biler, landbruk, industri og til sykler. Selskapet ble etablert i 1946 i Enschede i Nederland som et nederlandsk-amerikansk samarbeidsprosjekt. Den amerikanske partneren var selskapet BF Goodrich. I 1991 ble selskapet kjøpt fra den nederlandske staten av Vredestein Investment Consortium.
I april 2005 ble selskapet kjøpt av russiske Amtel, og ble en del av selskapet Amtel-Vredestein Group. Det russiske eventyret ble imidlertid kort, og allerede i april 2009 gikk Amtel-Vredestein konkurs. Vredestein Banden BV ble etter konkursen overtatt av den indiske dekkprodusenten Apollo Tyres Ltd og skiftet navn til Apollo Vredestein BV.
Selskapet er kjent for et langt samarbeid med italienske Giugiaro Design, som har stått for design av selskapets serie med premiumdekk.
Ulrich Klaes
Ulrich Klaes (født 1. februar 1946 i Essen), tysk landhockeyspiller som deltok i de olympiske leker 1972 i München.
Klaes ble olympisk mester i landhockey under Sommer-OL 1972 i München. Han var med på det tyske laget som vant landhockeyturneringen. I semifinalen slo de Nederland med 3-0 og i finalen vant de over Pakistan med 1-0.
Lydmiksing
Lydmiksing benyttes til lydinnspilling, lydredigering og lydsystemer for å balansere volumene og frekvensene fra en eller flere lydkilder. Dette kan være musikkinstrumenter og vokalister i et band, orkesterseksjoner, programannonsører og journalister, publikumsstøy osv.
Noen ganger gjøres lydmiksing live av en lydtekniker, for eksempel på en rockekonsert eller andre musikkfremføringer hvor PA-system benyttes. En typisk konsert benytter to miksere, en plassert blant publikum for å mikse lyden som går gjennom hovedhøyttalerne, og en annen plassert på siden av scenen for miksing av monitorhøyttalere plassert rett foran utøverne så de kan høre hverandre.
Et annet eksempel på livemiksing er når en DJ mikser to LP-er sammen. Breakbeats lages ved å mikse sammen identiske "breaks". Ofte blir slutten av en forhåndsinnspilt sang mikset sammen med starten på en annen slik at overgangen blir sømløs, hvilket gjøres gjennom beat-matching eller beat-miksing, og gjerne også pitchkontroll.
I andre tilfeller gjøres lydmiksing i studio som en del av en flersporsinnspilling. Dette for å kunne produsere digitale eller analoge lydinnspillinger som en del av et album, en film eller et tv-program. Se: remix.
En lydmikser, eller miksepult, har mange rotérbare knotter (potensiometere) og volumslidere (hvilke også er potensiometere) som brukes for å forandre volumet, volumet på effekter som romklang og lignende, og (tonekontrollering) av de ulike frekvensene tilhørende lydsignalene. På de fleste miksere er alle kontrollere som gjelder for en enkelt lydkanal samlet i en vertikal kolonne. Større og mer komplekse miksere, sånn som de som benyttes i film og tv, kan ha hundrevis av kanaler. Idag har mange miksere, uavhengig av kostnad, automatiseringsfunksjoner som gjør at bevegelsene til kontrollerne utføres automatisk, ikke ulikt et pianola.
Lydmiksing på datamaskin blir også mer og mer populært. Flere og flere uavhengige artister benytter deres egne datamaskiner for digital innspilling og miksing. Lydredigering er ofte også foretatt på datamaskin..
En annen trend er å benytte 5.1, hvilket er "surround"-lyd. Dette krever seks lydkanaler: venstre, senter, høyre, venstre bak, høyre bak, og en egen kanal for lave frekvenser (subwoofer). På det kommersielle marked er det bare DVD som har en standard for surroundlyd. Etterspørselen etter 5.1 innen lyd- og musikkproduksjon var en gang lite, men har i det siste økt dramatisk samtidig med introduksjonen av 7.1- og 9.1-surround.
818 Kapteynia
818 Kapteynia er en hovedbelteasteroide. Den ble oppdaga den 21. februar 1916 av Max Wolf fra Landessternwarte Heidelberg-Königstuhl i Heidelberg. Den er oppkalt etter den nederlandske astronomen Jacobus Kapteyn.
Edmond Cloetens
Edmond Cloetens var en belgisk sportsutøver som deltok i de olympiske leker 1920 i Antwerpen, han konkurrerte i bueskyting.
Cloetens ble olympisk mester tre ganger i bueskyting under OL 1920 i Antwerpen. Han vant den individuelle konkurransen i sittende stor fugl. Det var seks deltakere alle fra Belgia. I den individuelle konkurransen i sittende liten fugl kom han på femteplass. De var de samme seks belgierne som deltok i denne konkurransen. I lagkonkurranse i både stor og liten sittende fugl var det kun et lag som deltok og besto av de seks belgierne som var med i de individuelle konkurransene. Uansett plassering var de seks deltakerne garantert to olympiske gullmedaljer i lag.
Seppuku
Seppuku (japansk 切腹, direkte oversatt «buk-skjæring» eller «mage-snitt») var en form for rituelt selvmord, utført av de japanske samuraiene. Harakiri (腹切 eller 腹切り) er den uformelle, muntlige betegnelsen, et ord som også er mest brukt i Vesten.
Årsaken til seppuku var vanligvis at samuraien enten vil unngå fiendtlig fangenskap eller bøte for et alvorlig feilgrep, for eksempel for å ha sviktet sin herre. Dette skal allikevel ikke forveksles med soning av en forgåelse, da seppuku ble sett som samuraiens mulighet til å forlate denne verden med æren i behold. Seppuku var en viktig del av samuraienes æreskodeks, den såkalte bushidō, og det var bare samuraiene som hadde anledning til å gjennomføre dette ritualet. Seppuku ble vanlig på slutten av 1100-tallet, og fortsatte frem til slutten av samuraienes tidsperiode, mot slutten av 1870-årene.
Framgangsmåte
Seppuku ble gjennomført ved at samuraien satt i seisa på en pute som lå på et hvitt klede, ikledd hvit kimono. Samuraien tok deretter enten sin tantō (kniv) eller wakizashi (ekstra våpen) og stakk den inn i magen på venstre side og skar over mot høyre. Deretter ville en oppasser normalt avslutte de forferdelige smertene dette førte med seg, ved å halshugge samuraien. De som var ekstra modige kunne imidlertid gjennomføre et tilleggskutt, ved å vri kniven rundt i såret, og føre den tilbake og opp gjennom mellomgulvet. Dette ble ansett som ekstra ærerikt, men de fleste valgte å avslutte livet etter det første kuttet. Da seppuku ble sett som en ærefull avslutning på livet, var det meningen at oppasseren (det blir ennå diskutert om det faktisk var en samurai eller en offisielt, oppsatt bøddel) skulle hugge av hodet og dermed også hjelpe den dømte med å opprettholde sin ære frem til døden. Det ble ansett som svært nedverdigende å vise sine smerter.
En mer uoffisiell forklaring på ritualet i mange kobudokretser er at sittestillingen og bukkuttet ville føre til at hodet falt framover og siden ned i hendene på den dømte da det ble hogd av, og at samuraien dermed ville framstå som om han var midt i en bønn.
Kjente personer som har utført seppuku
Det er flere japanere som har begått rituelt selvmord, også i forholdsvis ny tid. Det gjelder for eksempel Saigō Takamori, «den siste sanne samuari» som døde 1877, generalløytnanten Cho Isamu, admiralen Chuichi Nagumo og flere andre militære fram mot Japans nederlag i andre verdenskrig 1945, den nasjonalistiske aktivisten og forfatteren Yukio Mishima som utførte ritualet i 1970 og judomesteren Isao Inokuma som døde 2001.
Rituelt selvmord i populærkulturen
Det finnes en rekke japanske filmer der seppukuritualet står i fokus, hvorav den mest kjente nok er klassikeren Seppuku fra 1962 (mest kjent i vesten som Harakiri). Andre eksempler er Sword of Vengeance (1972), Shogun Assasin (1980) og Gohatto (1999).
Franklin D. Roosevelt
Franklin Delano Roosevelt (født 30. januar 1882, død 12. april 1945), ofte bare kalt Franklin D. Roosevelt eller simpelthen FDR, var USAs 32. president. Roosevelt var en av det 20. århundres mest sentrale figurer som USAs president i en tid sterkt preget av økonomisk krise og verdenskrig. Roosevelt satt som president fra 1933 til 1945, og han er dermed den eneste amerikanske presidenten som har sittet mer enn to perioder. Franklin D. Roosevelt var seksmenning og nær venn av Theodore Roosevelt, USAs 26. president.
Tidlige år
Franklin Delano Roosevelt ble født inn i en rik og mektig nederlandsk-amerikansk familie i byen Hyde Park i New York 30. januar 1882. Roosevelt studerte ved Harvard og senere ved Columbia Law School, hvor han utdannet seg til advokat.
I 1901 reiste han sammen med moren Sara og venner (blant annet Teddy Robinson, Theodore Roosevelts nevø) på en lang ferie i Europa. De leide en yacht blant annet for å besøke de norske fjordene. Da de kom til Molde, lå keiser Wilhelms skip «Hohenzollern» for anker sammen med flere skip fra den tyske marine. Keiseren aksepterte invitasjonen til Roosevelts yacht, og Roosevelt med følge besøkte keiseren på «Hohenzollern». De opplevde keiseren som en kraftfull, men «utrivelig» (grim) person.
Roosevelts følge seilte med det tyske cruiseskipet «Prinzessin Victoria Louise» som ankom Tromsø 1. august. Roosevelt ville til topps på Tromsdalstinden og la i vei opp Tromsdalen sammen med tre andre fra reisefølget. På turen kom han ut for et uhell, og det hadde stått om livet, hevdet hans mor da hun fortalte dette til Halvdan Koht.
I 1905 giftet han seg med Eleanor Roosevelt, som var niesen til hans seksmenning, den tidligere presidenten Theodore Roosevelt. De fikk tilsammen seks barn. Fem av dem vokste opp. Barna var Anna Eleanor (1906–1975), James (1907–1991), Franklin Delano Jr. (mars 1909–september 1909), Elliott (1910-1990), Frank Delano Jr. (1914–1988) og John Aspinwall (1916–1981).
Börte
Börte (født 1161 i Khentij, død 1230 i Avarga) var Djengis Khans første hustru og mor til de fire arveberettigede sønnene, Tsjagatai, Ögedei, Dzjosjy og Tuluj.
Franklin D. Roosevelt
Tidlig politisk karriere
I 1910 ble Roosevelt valgt inn i delstatssenatet i New York. I 1912 ble Woodrow Wilson valgt til president i USA. Roosevelt fikk da en ledende sivil stilling i USAs marine. Han gjorde et forsøk på å bli demokratenes kandidat fra New York til Senatet i 1914, men tapte nominasjonsprosessen.
I 1920 ble James M. Cox valgt til demokratenes presidentkandidat, og Roosevelt ble valgt som visepresidentkandidat. De tapte imidlertid valget for Warren Harding. Etter dette trakk Roosevelt seg tilbake som advokat i New York.
Personlig nedtur og sykdom
Roosevelt var en utadvendt, karismatisk og sosialt aktiv person. Hans kone Eleanor var langt mer innadvendt og mediesky. Hun var nærmest konstant gravid fra 1906 og ti år fremover. Roosevelt innledet flere forhold til andre kvinner. Et av de mer kjente er forholdet til hans kones sekretær, Lucy Mercer. Eleanor oppdaget dette forholdet og krevde at Roosevelt enten avsluttet forholdet eller skilte seg fra henne. Roosevelt avsluttet forholdet, men ekteskapet gikk inn i en ny fase. Eleanor etablerte en separat bolig i Hyde Park, og forholdet dem imellom ble mer basert på vennskap.
I august 1921 ble Roosevelt rammet av poliomyelitt og permanent lammet fra livet og ned. Han benyttet mye av tiden de neste årene til forskjellige typer behandling. Ved hjelp av jernskinner ble han i stand til å stå oppreist, og han kunne også gå kortere strekninger. Privat benyttet han rullestol, men han viste seg sjelden offentlig i denne. De siste årene av annen verdenskrig var hans intellektuelle kapasitet redusert, trolig som følge av hjernedrypp.
Korsfestelse (Bellini)
Korsfestelse (Crocifissione) er et maleri av Giovanni Bellini malt mellom 1501 og 1503. Originalen ble malt med tempera på tre. Det oppbevares nå i Civico Museo Correr i Venezia.
Franklin D. Roosevelt
Guvernør og president
I 1928 hadde Roosevelt kommet såpass til hektene at han stilte til valg som guvernør i New York. Han vant dette valget og ble gjenvalgt som guvernør i 1930.
Roosevelt ble valgt til demokratenes presidentkandidat ved valget i 1932. Valget var sterkt preget av den økonomiske krisen USA og Europa var i på det tidspunktet. Han gikk til valg med programmet kalt New Deal, et program for å stimulere den økonomiske veksten i landet. Roosevelt fikk 57,4% av stemmene ved valget i 1932 og hadde flertall i hele 42 av 48 stater. I februar 1933 unnslapp Roosevelt et drapsforsøk begått av Giuseppe Zangara, som uttrykte et "hat mot alle herskere". I forsøket på å skyte Roosevelt ble i stedet Chicagos borgermester Anton Cermak som satt sammen med Roosevelt, dødelig såret.
Da Roosevelt overtok som president i mars 1933, var depresjonen på sitt verste. Over 13 millioner var arbeidsledige. Dette tilsvarte en tredjedel av arbeidsstyrken. I 1934 var det valg til Kongressen, og demokratene fikk flertall i begge kamre. Dette gjorde det mulig for Roosevelt og demokratene å få mange av reformene i New Deal-programmet gjennom.
Asteliaceae
Asteliaceae er en plantefamilie i ordenen Asparagales. Gruppen har ikke fått noe norsk navn, og artene vokser ikke naturlig i den nordiske floraen. De er utbredt fra Ny-Guinea, østlige Australia og New Zealand utover på stillehavsøyene til Hawaii og Chile. Én art vokser på Réunion og Mauritius i Det indiske hav.
Franklin D. Roosevelt
Guvernør og president
Roosevelt vant valget i 1940 med 54,7% av stemmene og flertall i 38 av 48 stater. Hans tredje periode ble sterkt preget av andre verdenskrig. USA gikk inn i krigen etter det japanske angrepet på Pearl Harbor 7. desember 1941.